13. ΝΟΜΟΣ υπ’ αριθ. 351 της 30 Ιουν./8 Ιουλ. 1947 (ΦΕΚ Α΄ 137) Περί διατάξεων τινων του Α.Ν. 2127/1939 «περί Στρατιωτικής Σχολής Ευελπίδων». Άρθρ.1.-Ο Α.Ν. 2667/1940 «περί αντικαταστάσεως του άρθρ. 8 του υπ’ αριθ. 2127/1939 Α. Νόμου «περί Στρατιωτικής Σχολής Ευελπίδων καταργείται, επανατιθεμένης εν ισχύϊ της διατάξεως του άρθρ. 8 του Α.Ν. 2127/1939. Άρθρ.2.-Η παρ. 55 του άρθρ. 7 του Α.Ν. 2127/ 1939 ισχύει καθ’ όλα και δια τους εκ μονίμων Ανθυπασπιστών και εφέδρων Ανθυπολοχαγών και Ανθυπασπιστών προερχομένους Ευελπίδας βάσει του Α.Ν. 575/1945 και αφ’ ης ούτος ίσχυσεν. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 